Učitelj engleskog jezika Goran Šuper proveo je sedam dana u Ujedinjenom Kraljevstvu na stručnom usavršavanju u sklopu Erasmus+ projekta „Škola za život: tehnologija, komunikacija, inovacija“. Usavršavanje je provedeno u Oxfordu na tečaju Creative Teaching in Primary English Language Classroom od 13. do 17. kolovoza. Cilj tečaja je bio upoznati učitelje s dinamičnim načinima izvođenja nastave engleskog jezika. Uz našeg učitelja na usavršavanju su sudjelovali i učitelji iz Mađarske, Njemačke, Španjolske te predavači iz UK-a. U sklopu stručnog usavršavanja obrađene su mnoge teme poput: komunikacija u razredu, upotreba IKT-a u nastavi engleskog jezika, razvijanje čitanja i pisanja, film u nastavi te mnoge druge. Tijekom boravka u Ujedinjenom Kraljevstvu učitelj Šuper je imao i priliku upoznati se sa sličnostima i različitostima obrazovnih sustava Hrvatske i UK-a. Učitelj Šuper se vratio sa stručnog usavršavanja s mnogo korisnih ideja, metoda, informacija koje će primijeniti u radu s učenicima naše škole. Želimo mu puno uspjeha u radu, primjenu naučenoga te izvrsne rezultate!